Vesikustannukset kuriin   
– 6 rahaa säästävää vinkkiä

## Voit vaikuttaa omalta osaltasi taloyhtiön vesilaskuun. Veden säästäminen on myös tärkeä ilmastoteko. Näillä helpoilla keinoilla vähennät vedenkulutusta ja säästät omassa vesilaskussasi, etkä laske turhaan rahaa viemäristä alas.

Näillä keinoilla säästät vesi- ja lämmityslaskussa eikä elämänlaatu silti kärsi:

1. Lyhennä suihkutteluaikaa. Kahden minuutin suihku kuluttaa vettä 24 litraa,   
   10 minuutin suihku kuluttaa sitä vastoin 120 litraa eli kahdentoista ämpärillisen   
   verran vettä! Jos et halua lyhentää suihkussa oloaikaa, säästä vettä sulkemalla   
   hana ainakin saippuoinnin ja shampoon levittämisen ajaksi.

Miksi suihkussa ei kannattaisi lotrata vettä? Siksi, että suihkuvedestä noin 60 %   
on lämmintä vettä, joka on kaksi kertaa kalliimpaa kuin kylmä vesi. Suihkuttelun lyhentäminen on helppo keino säästää energiaa ja rahaa, sillä puhtaaksi tulee lyhyemmässäkin ajassa.

1. Sulje hana hampaiden harjauksen ajaksi. Tiesitkö, että kahden minuutin hampaiden harjauksen aikana vettä valuu viemäriin noin 12 litraa?
2. Testaa, vuotaako WC-pönttö. Laita WC-paperinpala pöntön sisäseinälle ja seuraa, kastuuko se. Jos se kastuu ja valuu pikkuhiljaa pöntön pohjalle, pönttö vuotaa. Ilmoita vuodosta välittömästi isännöitsijälle. Vuodon aiheuttama ylimääräinen vedenkulutus on vuositasolla mittava.
3. Tarkkaile vedenpainetta. Suurella paineella hanoista ryöppyävä vesi tuhlaa energiaa. Ilmoita taloyhtiön isännöitsijälle, jos hanoista tulee vettä roiskimalla eli liian suurella paineella.
4. Pese täysiä koneellisia pyykkiä ja astioita. Jos peset vajaita koneellisia, valitse säästöohjelma.
5. Jos tiskaat käsin, älä juoksuta vettä, sillä se kuluttaa 2–5 kertaa enemmän   
   vettä kuin konetiskaus.

#### Lähde: Motiva

Kysy lisätietoja isännöitsijältä tai taloyhtiösi hallituksesta

Lisää yhteystiedot:

Nimi, puh. XXXXXX